jkorsvik/nowiki_second_scrape_merged huggingface dataset:
Vitenskapsåret 1907

Vitenskapsåret 1907 er en oversikt over hendelser, prisvinnere, fødte og avdøde personer med tilknytning til vitenskap i 1907.


== Hendelser ==


=== Fysikk ===
Albert Einstein innfører prinsippet om ekvivalens mellom gravitasjon og akselerasjon og forutser rødforskyvning som følge av gravitasjonen.


=== Geologi ===
Bertram Boltwood foreslår at man kan måle jordens alder ved å måle innholdet av bly i uran- og thoriumårer.


=== Kjemi ===
Charles Glover Barkla oppdager grunnstoffet Lutetium.
Michail Tsvet utvikler kromatografien.


== Prisvinner ==
Copleymedaljen: Albert Abraham Michelson
Nobelpriser:
Fysikk: Albert A Michelson
Kjemi: Eduard Buchner
Fysiologi/medisin: Alphonse Laveran
Sylvestermedaljen: Wilhelm Wirtinger
Wollastonmedaljen: William Johnson Sollas


== Fødsler ==
12. januar – Sergej Koroljov, sovjetisk rakettforsker (død 1966)
20. januar – Manfred von Ardenne, tysk naturvitenskapsmann, og forsker på anvendt fysikk (død 1997)
7. mars – Einar Hals, norsk forsker innen odontologi (død 2002)
25. juni – Hugo Daniel Jensen, tysk fysiker (død 1980)
30. august – John Mauchly, amerikansk fysiker, en av opphavsmennene til ENIAC (død 1980)
2. oktober – Alexander Robertus Todd, britisk kjemiker som fikk Nobelprisen i kjemi i 1957 (død 1997)


== Dødsfall ==
20. januar – Dmitrij Mendelejev, russisk kjemiker, oppdageren av det periodiske systemet (født 1834)
22. november – Asaph Hall, amerikansk astronom (født 1829)
17. desember – William Thomson Kelvin, britisk matematiker og fysiker (født 1824)
		
		
		
		


== Referanser ==
King Edward VII Land

King Edward VII Land, også Edward VII Peninsula, er en stor, isdekt halvøy som utgjør den nordvestre delen av Marie Byrd Land i Antarktis. King Edward VII Land stikker ut i Rosshavet og er definert av Rossbarrieren i sørvest, Okuma Bay i vest og Sulzberger Bay og Saunders Coast i øst.
Den vestre kysten heter Shirase Coast etter løytnant Nobu Shirase som ledet den japanske antarktisekspedisjonen 1910–1912, mens i nord og øst befinner Swinburne isbrem seg.
Området ble oppdaget 30. januar 1902 av Discovery-ekspedisjonen ledet av Robert Falcon Scott, som kalte halvøya King Edward VII Land etter den britiske monarken. Området ble utforsket under Nimrod-ekspedisjonen 1908–1909 under ledelse av Ernest Shackleton.
Mesteparten av halvøya ligger innenfor Ross Dependency, New Zealands krav i Antarktis.


== Referanser ==
Heksogen

Heksogen (syklotrimetylentrinitramin), også kjent som RDX, er et nitramin og et høyeksplosivt sprengstoff som hovedsakelig brukes til militære formål. Det er et av de kraftigste sprengstoffene som er kjent. Kjemisk formel er  (CH2-N-NO2)3  
I ren form er det et hvitt pulver ( krystaller ) som fremstilles ved å nitrere stoffet heksametylentetramin med konsentrert salpetersyre etter følgende ligning:

(CH2)6N4 + 10HNO3 → (CH2-N-NO2)3 + 3CH2(ONO2)2 + NH4NO3 + 3H2OHeksametylentetramin fremstilles ved å reagere formaldehyd og ammoniakk med hverandre. 
Heksogen brukes som oftest i blandinger med andre typer sprengstoff, som for eksempel Torpex, Composition B, H-6, PBX og Semtex.
Det brukes ofte i panserbrytende hulladningsgranater på grunn av sin høye detonasjonshastighet. C-4 er et velkjent plastisk sprengstoff som inneholder heksogen og bindemidler.
Heksogen er mindre sensitivt enn pentaerytritoltetranitrat( PETN ). Det har en sprengkraft som er 1,5 ganger kraftigere enn TNT pr. vektenhet, og 2 ganger kraftigere pr. volumenhet. Heksogen har en detonasjonshastighet på ca.8 700 m/sek.


== Historie ==
Heksogen ble først fremstilt for medisinske formål av den tyske kjemikeren Georg Friedrich Henning i 1898. I hans patent fra 1916 foreslår han at det kan brukes som komponent i røyksvakt krutt. Det tyske forsvaret begynte å undersøke heksogen i 1920. Under 2. verdenskrig ble det utviklet flere forskjellige produksjonsprosesser for heksogen. En metode som ble oppfunnet nesten samtidig og uavhengig av hverandre i Tyskland og Canada, var å reagere eddiksyre-anhydrid (acetic anhydride) med paraformaldehyd og ammoniumnitrat. Denne metoden ble kalt for E-metoden av tyskerne, etter den tyske kjemikeren Ebele som oppfant den. En annen metode som også ble oppfunnet av tyske kjemikere var den såkalte K-metoden. Denne metoden innebærer å tilsette ammoniumnitrat til heksametylentetramin-/salpetersyreblandingen. En tredje metode ble kalt for W-salz. I denne metoden reageres sulfaminsyre med formaldehyd og salpetersyre. Betegnelsen RDX ble brukt av britene som et kodeord, og står for Research Department Explosive.
Det ble produsert ca.22 100 tonn heksogen per måned av USA og Tyskland til sammen under 2. verdenskrig. USA produserte ca.15 000 tonn per mnd. og Tyskland ca.7 100 tonn per. mnd. I 1941 hadde Storbritannia kapasitet til å produsere 284 tonn pr. måned. I 1942 ble det estimert at Royal Air Force i England hadde et behov for 53 000 tonn per år. Engelskmennene sendte derfor en forespørsel til USA og Canada om å forsyne dem med 200 tonn heksogen pr. dag. Heksogen ble adoptert som standard sprengstoff i torpedoer og miner.


== Kilder ==
Agrawal, Jai Prakhash.; Hodgson, Robert Dale (2007), Organic Chemistry of Explosives, Wiley, ISBN 978-0-470-02967-1
Davis, Tenney L. (1943), The Chemistry of Powder and Explosives, II, New York: John Wiley & Sons Inc.
Urbański, Tadeusz (1967), Chemistry and Technology of Explosives, III (First English ed.), Warszawa: PWN – Polish Scientific Publishers and Pergamon Press
Urbański translation http://openlibrary.org/books/OL3160546M/Chemistry_and_technology_of_explosives, Macmillan, NY, 1964, ISBN 0080262066.
Colleen O’Connor

Colleen M. O'Connor (født 17. desember 1951 i Chicago), amerikansk kunstløper som deltok i de olympiske vinterleker 1976 i Innsbruck.
O'Connor vant en olympisk bronsemedalje i kunstløp under vinter-OL 1976 i Innsbruck. Sammen med James Millns kom hun på tredjeplass i konkurransen i isdans, bak 
Ljudmila Pakhomova / Aleksandr Grosjkov og Irina Moisejeva / Andrej Minenkov begge parene fra Sovjetunionen. Det var første gangen som isdans var med på det olympiske programmet.


== OL-medaljer ==
1976  Innsbruck -  Bronse i kunstløp, isdans  USA


== VM-medaljer ==
VM 1975 –  Sølv i kunstløp, isdans
VM 1976 –  Bronse i kunstløp, isdans


== Referanser ==


== Eksterne lenker ==
(en) Colleen O'Connor hos Internet Broadway Database 
(en) Colleen O'Connor – Olympedia 
(en) Colleen O'Connor – Sports-Reference (OL-resultater – arkivert)
James Millns

James G. Millns Jr. (født 13. januar 1949 i Toledo i Ohio) amerikansk kunstløper som deltok i de olympiske vinterleker 1976 i Innsbruck.
Millns vant en olympisk bronsemedalje i kunstløp under vinter-OL 1976 i Innsbruck. Sammen med Colleen O'Connor kom han på tredjeplass i konkurransen i isdans, bak 
Ljudmila Pakhomova / Aleksander Grosjkov og Irina Moissejeva / Andrej Minenkov begge parene fra Sovjetunionen. Det var første gangen som isdans var med på det olympiske programmet.


== OL-medaljer ==
1976  Innsbruck -  Bronse i kunstløp, isdans  USA


== VM-medaljer ==
VM 1975 –  Sølv i kunstløp, isdans
VM 1976 –  Bronse i kunstløp, isdans


== Referanser ==


== Eksterne lenker ==
(en) James Millns hos Internet Broadway Database 
(en) James Millns – Olympedia 
(en) James Millns – Sports-Reference (OL-resultater – arkivert)
Hans Rønningen

Hans Rønningen (født 1953) er en norsk skuespiller og komponist. 
På 1980-tallet var han medlem av ulike frie teatergrupper.Han ble ansatt på Oslo Nye Teater i 1990, og medvirket deriblant annet Les Miserables, Elektra, Hamlet, West Side Story, The Rocky Horror Show, Den stygge andungen og Brødrene Grams grimme eventyr.Han har også skrevet musikk til Brødrene Løvehjerte, Hvem skal trøste knøttet, Mummitrollet og det usynlige barnet, Den stygge andungen og Livsmaskinen. 
Fra 2007 til 2009 spilte han Grisk i forestillingen Kaptein Sabeltann og den forheksede øya. Denne rollen spilte han også i 2016 da forestillingen ble satt opp på nytt.Per 2017 er Rønningen ansatt ved Det Norske Teatret. Han har hatt roller i blant annet Bikubesong, Woyzeck, Brand, Tenk om, Sweeny Todd, Soga om Egil Skallagrimsson, Kvitebjørn kong Valemon og Kan nokon gripe inn.Han har også spilt i oppsetninger ved Teatret Vårt, Rogaland Teater og Torshovteatret.Dessuten har han hatt roller i flere filmer og TV-produksjoner. Blant annet hadde han en av de sentrale rollene i NRKs tv-serie Brigaden. Han spiller også Raymond i serien Neste sommer.


== Familie ==
Rønningen er gift med skuespiller Ågot Sendstad.


== Referanser ==


== Eksterne lenker ==
(en) Hans Rønningen på Internet Movie Database 
(no) Hans Rønningen hos Nationaltheatret 
(no) Hans Rønningen hos Det norske teatret
(no) Hans Rønningen Arkivert 11. april 2020 hos Wayback Machine. hos Oslo nye teater
Réseau Ferré de France

Réseau ferré de France (RFF) eier og er ansvarlig for vedlikehold av det franske nasjonale jernbane-nettet.  De fleste tog opereres fortsatt av SNCF, det nasjonale jernbaneselskapet, men som en konsekvens av EU-direktiv 91/440, måtte den franske regjeringen lage et skille mellom transportoppdrag og jernbanens infrastruktur. RFF kan til en viss grad sammenlignes med norske Bane NOR


== Oversikt ==
RFF ble opprettet i 1997 ved at SNCFs infrastruktur og gjeld ble overført fra SNCF til RFF. RFF er primært fokusert på refinansiering av egen gjeld og har satt bort mesteparten av vedlikeholdet til SNCF. I fremtiden er det forventet at selskapet selv skal være i stand til å administrere bygging, vedlikehold og renovering av det franske jernbanenettet. Driften av nettet blir i dag også tatt hånd om av SNCF.
RFF mottar subsidier fra den franske stat til betaling av renter på gjeld som tidligere ble belastet SNCF. Som en konsekvens av dette har SNCF i dag et positivt driftsresultat.


== Eksterne lenker ==
(fr) Offisielt nettsted 
EU-rapport om SNCF
Fransk senatsrapport om infrastrukturen for transport
Biscayne nasjonalpark

Biscayne nasjonalpark er en nasjonalpark i den sørlige delen av delstaten Florida, USA. Parken ble etablert 28. juni 1980, og er på cirka 700 km ². Den viktigste attraksjonen i parken er muligheten for dykking eller snorkling rundt korallrevene inne i bukta. Det er også mulig å leie en båttur i en båt med glassbunn eller leie en kajakk for å utforske bukta og øyene rundt. Parken er en av de beste områdene for dykking i USA, og 95 % av parken består av vann.


== Historie ==
Spanske oppdagere fant den 35 kilometer lange lagunen i det 16. århundre, men den første permanente europeiske bosettingen i Miami-området kom ikke før begynnelsen av det 19. århundre. Mens noen beboere bodde i området, forble området stort sett uberørt av mennesker fram til nyere tid.
I 1961 stemte 13 grunneiere enstemmig å opprette City of Islandia på Elliott Key. I 1962 ble det utlyst planer for SeaDade, en stor industriell havneby. Dette ble støttet av milliardæren og skipsrederen Daniel K. Ludwig som også ville ha et oljeraffineri i bukta. Flere lokale støttet også planene om havnebyen. I 1968 ble det kjent at myndighetene vurderte å verne området som nasjonalmonument, noe som ble møtt med motstand fra eierne. Likevel skrev president Lyndon B. Johnson under erklæringen om at området skulle bli nasjonalmonument samme år. 28. juni 1980 ble området offisielt en nasjonalpark.


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Biscayne National Park – kategori av bilder, video eller lyd på Commons 
(en) Biscayne National Park – galleri av bilder, video eller lyd på Commons
Big Bend nasjonalpark

Big Bend nasjonalpark er en nasjonalpark i delstaten Texas, USA. Parken ble etablert 12. juni 1944, og er på 3 242 km². De viktigste naturattraksjonene i nasjonalparken er dens omfattende geologiske og paleontologiske ressurser. 
Big Bend najonalpark er det største vernede området når det gjelder topografi og økologi i USA. Parken omfatter mer enn 1200 plantearter, over 450 fuglearter, 56 forskjellige arter av reptiler, og til sammen 75 arter av pattedyr. Parken dekker 801 163 dekar (3242 km²). 
Den europeiske tilstedeværelsen i regionen begynte i cirka 1535 med den første spanske undersøkelsene i denne delen av Nord-Amerika. Ekspedisjonen til Alvar Núñez Cabeza de Vaca passerte nær Big Bend-parken og ble senere fulgt opp av andre ekspedisjoner. Noen av disse ekspedisjonene gikk ut på å lete etter gull og sølv. Andre misjoner ble utført av fransiskanske misjonærer som hadde planlagt å etablere flere sentre der de innfødte kunne bli døpt inn i den kristne troen. 
På slutten av det 19. og i det tidlige 20. århundre ble det funnet store verdifulle mineralforekomster som brakte flere nye bosettere til området der de arbeidet i gruvene eller støttet gruvene ved å drive oppdrett eller ved å skjære tømmer til bygging av hus eller for bruk i gruver og smelteverk. Flere byer ble dannet som et direkte resultat av gruvedrift. I denne perioden ble flomslettene til Rio Grande bosatt av bønder. 
På 1930-tallet var det mange mennesker som elsket Big Bend-området og de mente at dette var et land med så mange enestående kontraster og skjønnhet at den var verd å bevare for fremtidige generasjoner. I 1933 underskrev den lovgivende forsamlingen i Texas en lov som fastslo etableringen av Texas Canyons State Park. Senere samme året ble parken omdømt til Big Bend State Park. I 1935 vedtok den amerikanske kongressen en lovgivning som ville gjøre det mulig med oppkjøp av landet så det kunne bli gjort til en nasjonalpark. Den 12. juni 1944 ble Big Bend National Park en realitet. Parken ble åpnet for publikum 1. juli 1944.


== Se også ==
Nasjonalparker i USA


== Eksterne lenker ==
(en) Offisielt nettsted 
(en) Big Bend National Park – kategori av bilder, video eller lyd på Commons 
(en) Big Bend National Park – galleri av bilder, video eller lyd på Commons
Shenandoah nasjonalpark

Shenandoah nasjonalpark er en nasjonalpark i delstaten Virginia, USA. Parken ble etablert 26. desember 1935, og er på 805 km². De viktigste naturattraksjonene i nasjonalparken er Blue Ridge Mountains. Det kom 1 076 150 besøkede til parken i 2006. 
Nasjonalparken er lang og smal med den brede Shenandoah River på vestsiden og åsene ved Virginia Piemonte i øst. En stor del av landarealet er blitt definert som villmark og er beskyttet som en del av National Wilderness Preservation System. Det høyeste fjellet i parken er Hawksbill Mountain som er 1 235 moh.
Shenandoah nasjonalpark går gjennom åtte fylker i delstaten Virginia. Den spektakulære og populære Skyline Drive som går tvers gjennom parken fungerer som grense mellom disse åtte fylkene. Vest for Skyline Drive, fra nordvest mot sørvest, ligger fylkene Warren, Page, Rockingham og Augusta fylke. Øst for veien ligger fylkene Rappahannock, Madison, Greene og Albemarle.
Arbeidet med å opprette Shenandoah-parken ble påbegynt i 1926, og parken ble etablert 26. desember 1935. Det meste av området var tidligere i privat eie, og ble kjøpt opp av delstaten. 


== Eksterne lenker ==
(en) Offisielt nettsted 
(en) Shenandoah National Park – kategori av bilder, video eller lyd på Commons
Saguaro nasjonalpark

Saguaro nasjonalpark er en nasjonalpark i delstaten Arizona, USA. Parken ble etablert 14. oktober 1994, og er på 370 km². De viktigste naturattraksjonene i nasjonalparken er Sonoraørkenen og saguarokaktusene som har gitt parken dens navn.
Parken består av to separate deler; Tucson district og Rincon district. I den vestlige delen ligger Tucson Mountains, mens Rincon Mountains ligger i den østlige delen. Av det totale arealet på 370 km² er 287 km² definert som «wilderness», dvs uberørt natur.
Dyrelivet omfatter blant annet de truede artene liten langneseflaggermus (Leptonycteris yerbabuenae) og meksikansk flekkugle (Strix occidentalis lucida). 
Parken ble etablert som Saguaro National Monument den 1. mars 1933, og ble oppgradert til nasjonalpark den 14. oktober 1994. Fasiliteter i parken inkluderer besøkssentre i begge delene av parken og 240 km turstier. 


== Eksterne lenker ==
(en) Offisielt nettsted 
(en) Saguaro National Park – kategori av bilder, video eller lyd på Commons
Tony Rombola

Tony Rombola (født 24. november 1964) er en amerikansk musiker og gitarist. Han spiller gitar i det amerikanske hard rock-bandet Godsmack som har holdt på siden 1995.


== Diskografi (godsmack) ==
Godsmack (1998)
Awake (2000)
Faceless (2003)
The Other Side (2004)
IV (2006)
Good Times, Bad Times...Ten Years Of Godsmack (2007)


== Eksterne lenker ==
(en) Offisielt nettsted 
(en) Tony Rombola – kategori av bilder, video eller lyd på Commons 
(en) Tony Rombola på Internet Movie Database 
(en) Tony Rombola hos The Movie Database 
(en) Tony Rombola på Discogs 
(en) Tony Rombola på MusicBrainz
Norsk uttakningsløp til EM på skøyter 2010

Norsk uttakningsløp til EM på skøyter 2010 ble avholdt 29. desember 2009 kl. 11.00-12.30 i Vikingskipet på Hamar, samme sted som selve mesterskapet ble avholdt 9. og 10. januar 2010.     
Norges Skøyteforbund hadde allerede tatt ut følgende løpere til deltagelse i EM 2010:

Kvinner
Hege Bøkko
Maren Haugli
Ida NjåtunMenn
Sverre Haugli
Håvard Bøkko
Henrik ChristiansenNorge hadde imidlertid fire plasser tilgjengelig for menn, og den siste plassen sto mellom følgende seks løpere: Sverre Lunde Pedersen, Fredrik van der Horst, Lars Kvaalen, Eskil Ervik, Tore Solli, Øystein Grødum.
Fredrik van der Horst, som ble best sammenlagt etter 500 og 5000 meter, tok den siste plassen i EM 2010.


== Resultater ==
DNS = ikke til start


== Eksterne lenker ==
Norges Skøyteforbunds informasjon om uttakningsløp til EM 2010 Arkivert 8. januar 2010 hos Wayback Machine.
Resultater fra uttakningsløp på Norges Skøyteforbunds sider Arkivert 7. januar 2010 hos Wayback Machine.
UltraSPARC IV

UltraSPARC IV (kodenavn «Jaguar», produktkode: Sun SME1167) og etterfølgeren UltraSPARC IV+ (kodenavn «Panther», produktkode: Sun SME1167A) er 64-bit mikroprosessorer som utvikles av Sun Microsystems og fabrikkeres av Texas Instruments. UltraSPARC IV ble lansert i 2004 og er basert på spesifikasjonen SPARC Versjon 9. Prosessoren ble etterfulgt av Fujitsu SPARC64 VI.
UltraSPARC IV ble utviklet som en del av Sun Microsystems' Throughput Computing initiative, sammen med UltraSPARC T1. UltraSPARC IV var den første SPARC-prosessor med to kjerner, og er hovedsakelig en dobbeltkjerne-versjon av UltraSPARC III.
UltraSPARC IV har 1368 pinner, som er identiske med forgjengeren UltraSPARC III, med unntak av en enkelt pinne.De to UltraSPARC III kjernene ble forbedret på en rekke måter, der henting av instruksjoner, båndbredden ved lagring av data og henting av data ble optimalisert. Desimaltallsaddereren fikk ekstra maskinvare for å håndtere not a number (NaN) og tilfeller av aritmetisk underflyt for å unngå unntakshåndtering. Begge kjernene deler en felles nivå-2 cache med en størrelse på opp til 16 MB, men har deres egne nivå-2 cache tags.
UltraSPARC IV består av 66 millioner transistorer og måler 22.1 x 16.1 mm (356 mm²) og er fabrikkert av Texas Instruments med deres 130 nanometers CMOS prosess.
Tjenere som benyttet UltraSPARC IV ble lansert i september 2004.

UltraSPARC IV+ er også en dobbel-kjerne prosessor, med forbedrede prosesorkjerner og en integrert nivå-2 cache RAM. Den er fabrikkert ved hjelp av en 90 nanometer CMOS prosess. Prosessoren ble lansert i 1.5 GHz, og hastigheten ble senere økt til 2.1 GHz. UltraSPARC IV+ inneholder 295 millioner transistorer.
UltraSPARC IV+ ble lansert i Sun servere i september 2005. Sun Fire V490, V890, E2900, E4900, E6900, E20K og E25K systemer benytter alle UltraSPARC IV og IV+ prosessorer, med mellom 4 og 72 mikroprosessorer (8 og 144 kjerner) per datamaskin.
Lanseringen av tjenere med UltraSPARC IV+ mikroprosessorer gjorde det mulig for Sun Microsystems å gjeninnta sin ledende posisjon innenfor Unix-tjenere i 2006.


== Referanser ==

Krewell, Kevin (10 November 2003). "UltraSPARC IV Mirrors Predecessor". Microprocessor Report.
Krewell, Kevin (18 January 2005). "Best Servers of 2004". Microprocessor Report.


== Eksterne lenker ==
UltraSPARC IV+ Arkivert 13. september 2009 hos Wayback Machine., hjemmesiden til Sun Microsystems
Lelystad

Lelystad er en kommune og by i Nederland, og er provinshovedstad i provinsen Flevoland. Byen er bygget på tørrlagt land, ble grunnlagt i 1967 og er oppkalt etter Cornelis Lely som konstruerte Afsluitdijk – demningen som gjorde tørrleggingen mulig. Lelystad ligger om lag 5 meter under havnivå.


== Historie ==
Lelystad er bygget på bunnen av den forhenværende Zuiderzee. For omtrent 6500 år siden lå dette våtområdet høyere enn høyvannsnivået og var befolket; siden da har Nederland stadig sunket. Ved Swifterbant nær Lelystad fant man det eldste menneskelige skjelett i Vest-Europa. På grunn av økende vannivå og stormer ble torvmyrene vasket bort, og Lacus Flevo (romersk tid) vokste til å bli innsjøen Almere (middelalderen) og til slutt Zuiderzee (sydlige sjø). Zuiderzee var den viktigste transportveien fra Amsterdam til Nordsjøen og Hansa-byene. Takket være de mange skipsvrakene i Flevoland huser Lelystad nå det nasjonale senteret for maritim historie, med et museum og verftet som bygde replikaen av skipet Batavia.
Etter andre verdenskrig fortsatte Zuiderzeewerken med å lage polderen Østre Flevoland. I 1950 started arbeidet med flere konstruksjonsøyer midt i IJsselmeer. Lelystad-Haven var den største øya, og trebrakkene der huset et samfunn av dikebyggere. I 1955 nådde de fastlandet, noe som gjorde det mulig å kjøre bil til Lelystad. En av de tre pumpestasjonene som tørrla polderen i juni 1957 var den diesel-drevne  Wortman i Lelystad-Haven. Frem til 1967 var de eneste innbyggerne i Lelystad tekniske ingeniører, arbeidere og oppsynsmenn som hadde bodd på den forhenværende konstruksjonsøya.
For mer informasjon om Lelystads historie kan du besøke Nieuw Land Heritage Centre.


== Fremtid ==
Det er planlagt en jernbanetrasé fra Lelystad til Dronten, Kampen og Zwolle.
Zuiderzeelijn er en foreslått jernbanetrasé som kan forbinde Lelystad med Emmeloord, Heerenveen og Groningen. I et alternativ er Zuiderzeelijn foreslått som et maglev-tog som kan gi en raskere forbindelse mellom Amsterdam og Groningen. Et mer realistisk alternativ er en konvensjonell jernbanelinje med tillatt hastighet opp mot 200 km/t.
Andre planer for den nære framtid inkluderer utvikling av kystområdene (Lelystad grenser til både Markermeer og IJsselmeer) for turist- og kommersielle formål.


== Referanser ==


== Eksterne lenker ==
Offisielt nettsted 
(nl) Offisielt nettsted 
(en) Lelystad – kategori av bilder, video eller lyd på Commons 
(en) Lelystad – galleri av bilder, video eller lyd på Commons 
Detaljert bykart
Satellittbilde fra Google maps
Nieuw Land Heritage Centre (nederlandsk/engelsk/tysk/fransk)
Delikatesse

Delikatesse (fra Latin delicatus via tysk delikatessen) er et begrep som beskriver finere mat i flertall. Begrepet kan også brukes for å beskrive en hensynsfull eller taktfull handling.
Delikatesseforretninger er matvareforretninger som tilbyr delikatesser tilberedt eller i råvareform.
Oppmålingen av verden

Oppmålingen av verden (tysk: Die Vermessung der Welt) er en roman skrevet i 2005 av den tyske forfatteren Daniel Kehlmann. Romanen handler om matematikeren og astronomen Carl Friedrich Gauss og oppdageren Alexander von Humboldt (som hadde med seg Aimé Bonpland på sine reiser), og deres forskjellige måter å måle opp jorden på, samt deres møte i 1828.
Boken ble oversatt til norsk av Sverre Dahl, og ble en bestselger. Innen 2009 hadde boken solgt 1,4 millioner kopier i Tyskland.


== Referanser ==
Walter Wolf Racing

Walter Wolf Racing var en Canadisk Formel 1-konstruktør som konkurrerte på slutten av 1970-tallet.
Torsnes Idrettslag

Torsnes Idrettslag (stiftet 24. februar 1946) er et idrettslag fra Torsnes i Fredrikstad, som driver med fotball og håndball.


== Eksterne lenker ==
Offisielt nettsted 
Torsnes Håndball